# Bobslėjus

### Straipsnis iš Vikipedijos, laisvosios enciklopedijos.

Bobslėjininkai

Bobslėjus – ledo sporto šaka, kurioje sportininkai čiuožia specialiai įrengta ledo trasa nuo kalno vairuojamomis rogėmis. Šios sporto šakos pavadinimas kilęs nuo anglų kalbos žodžio bobsleigh- greitasis nusileidimas nuo kalno.

## [taisyti] Istorija

Bobslėjaus gimtinė yra Šveicarija. Sankt Morice, 1884 m. buvo įkurtas pirmas pasaulyje bobslėjaus sporto klubas, sudarytos pagrindinės šios sporto šakos varžybų taisyklės. Bobslėjaus varžybose iki 1972 m. dalyvavo tik vyrai.

## [taisyti] Rogės

Pirmosios bobslėjaus rogės

Pirmosios specialios rogės – bobas buvo sukonstruotos 1904 m. Jos buvo medinės su pritvirtintomis metalinėmis pavažomis. Priekinė pora judri, su vairu, galinė nejudri su stabdžiais, kurie įsirėždami į ledą stabdo bobą.

Šiuolaikinės rogės kuriamos pagal standartinį projektą iš vientiso metalinio korpuso, pritvirtinto ant dviejų porų pačiūžų. Rogėms taikomas svorio ir matmenų limitas, kuris nustatytas dvivietėms ir keturvietėms rogėms pasaulinėse taisyklėse. Dviviečių rogių ilgis – ne daugiau kaip 2,7 m, masė negali viršyti 165 kg, o ekipažo svoris – 200 kg. Keturviečių bobslėjaus rogių ilgis – ne daugiau kaip 3,8 m, o masė – ne daugiau kaip 230 kg, maksimalus ekipažo svoris – 400 kg.

## [taisyti] Trasa

Bobslėjaus trasos startas Siguldoje

Bobslėjaus trasa liejama ant gelžbetonio pagrindo. Trasos ilgis – 1200–1800 m, ją sudaro 15 švelnių ir staigių posūkių. Trasos ilgis bei aukščių svyravimas tarp starto ir finišo (paprastai 130–150 m), posūkių ir staigių greitų posūkių skaičius nėra pastovus. Trasos gale įrengiama įkalnė, leidžianti greičiau sustabdyti bobą.

Šiose trasose taip pat vykdomos ledrogių ir skeletono varžybos. Geriausios šiuolaikinės bobslėjaus trasos buvo pastatytos rengiantis Olimpinėms žaidynėms Kalgaryje (Kanada), Kortina d‘Ampece (Italija), Nagane (Japonija), Lilehameryje (Norvegija), Leik Pleside ir Solt Leik Sityje (JAV).

Vienintelė Baltijos šalyse bobslėjaus trasa yra Siguldoje (Latvija), Gaujos upės slėnyje. Tačiau ji nebeatitinka keturviečiams bobams keliamų reikalavimų, todėl dažniausiai naudojama treniruotėms. Vasarą jį naudojama vasarinio bobslėjaus pramogoms, kai ledrogių trasa leidžiamasi specialiu bobu su guminėmis padangomis vietoje pačiūžų.

## [taisyti] Varžybos

Pramoginis bobas ant ratų

Bobslėjaus varžybas organizuoja Tarptautinė bobslėjaus federacija FIBT – pranc.Fédération Internationale de Bobsleigh et de Tobogganing, įsteigta 1923 m. Pasaulio čempionatai rengiami nuo 1924 m. Į Olimpines žiemos žaidynes bobslėjus įtrauktas 1924 m.

Kiekviename važiavime starto eiliškumą lemia burtai. Bobslėjaus varžybų rezultatus lemia greitis, kurį ekipažas pasiekia dar startinėje įsibėgėjimo atkarpoje, kol susėda į roges. Rezultatą taip pat lemia ir rogių piloto meistriškumas, sugebėjimas optimaliai judėti trasa, deramai įveikti staigius posūkius. Greitis trasoje gali siekti 140 km/valandą.

## [taisyti] Nuorodos

Statistika

| Šis sporto straipsnis yra nebaigtas. Jūs galite prisidėti prie Vikipedijos papildydamas šį straipsnį.

Rodomas puslapis "http://lt.wikipedia.org../../../b/o/b/Bobsl%C4%97jus.html"

Kategorijos: Žiemos sportas | Nepilni Sportas

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Български
- Català
- Dansk
- Deutsch
- English
- Español
- Eesti
- Suomi
- Français
- Hrvatski
- Italiano
- 日本語
- Latviešu
- Nederlands
- ‪Norsk (bokmål)‬
- Polski
- Português
- Română
- Русский
- Српски / Srpski
- Svenska
- 中文